*Editura University Press Tîrgu Mureş*

## CONTRACT DE EDITARE

## nr. …….….…. / ...............................

Încheiat între:

**EDITURA University Press Târgu Mureş**, Editura Universității de Medicină, Farmacie, Științe și Tehnologie Tîrgu Mureș, cu sediul pe **Str. Gh. Marinescu, 38, Târgu Mureș, Mureș, 540139, ROMÂNIA,** denumită pe scurt în continuare „**Editura**”, reprezentată prin Prof. univ. dr.***.*** Morariu Silviu Horia, în calitate de Director al Editurii,

şi

**Titularul dreptului de autor**, reprezentat prin:

Nume: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prenume: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Act de identitate: B.I./C.I. seria \_\_\_\_\_\_ nr. \_\_\_\_\_\_\_\_\_\_\_\_\_\_\_\_\_\_\_\_

Având ca obiect editarea, tipărirea şi distribuirea operei cu titlul:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. Durata contractului de editare**

În lipsa unei clauze contrare, prezentul contract de editare este valabil din momentul semnării de către ambele părţi şi va înceta după epuizarea ultimei ediţii convenite.

**2. Natura cesiunii drepturilor patrimoniale ale autorului**

Cesionarea drepturilor de autor este opţională şi revine autorului/autorilor.

Drepturile de autor se pot reglementa printr-un*Contract de cesiune a drepturilor de autor*, care se încheie la opțiunea autorului conform modelului aprobat de CA şi avizat de Compartimentul Juridic al UMFST Târgu Mureş (**Anexa 05** a *PO privind**EDITAREA DE CARTE ŞI A UNUI MATERIAL DIDACTIC SAU ȘTIINȚIFIC LA EDITURA „UNIVERSITY PRESS” TÂRGU MUREŞ***)**. În cazul în care autorul/autorii nu doreşte/nu doresc acest tip de contract de cesiune sau nu doreşte/nu doresc parte din drepturile de autor, acest lucru se va face explicit sub forma unei cereri scrise către Conducerea Editurii University Press. În cazul în care cartea/materialul didactic se va printa al Centrul de Copiere şi Multimedia University Press Târgu Mureş şi se va distribui prin Librăria Universităţii, drepturile de autor pot fi transpuse într-un număr de exemplare în funcţie de tirajul comandat.

– cesiune exclusivă: ……………………,

– cesiune neexclusivă:……………….. .

În cazul ***cesiunii exclusive***, însuşi titularul dreptului de autor nu mai poate utiliza cartea/materialul didactic/ştiinţific în modalităţile, pe termenul şi pentru teritoriul convenite cu cesionarul şi nici nu mai poate transmite dreptul respectiv unei alte persoane fizice sau juridice.

În cazul ***cesiunii neexclusive***, titularul dreptului de autor poate utiliza el însuşi cartea/materialul didactic/ştiinţific şi poate transmite dreptul neexclusiv şi altor persoane.

**Autorul/autorii declară sub semnătură privată pe proprie răspundere că *“întregul conţinut al cărţii trebuie să respecte toate reglementările legale privind proprietatea intelectuală, regulile dreptului de autor /copyright-ului şi plagiatului, de nerespectarea acestora făcându-se răspunzători numai autorii şi referenţii lucrărilor. Editura University Press Târgu Mureş nu îşi asumă nicio responsabilitate în acest sens”.***

**3. Tirajul**

Părţile convin ca lucrarea care face obiectul prezentului contract să se tipărească într-un tiraj de minim 15 exemplare, distribuirea lor urmând să se facă după cum urmează:

– număr exemplare pentru Depozitul Legal de Carte al Bibliotecii Naţionale a României (conform Legii nr.11/1995) : 7 (obligatoriu);

– număr de exemplare pentru Biblioteca UMFST Târgu Mureș: \_\_5 (obligatoriu);\_\_\_;

– număr de exemplare pentru Biblioteca Județeană Mureș: \_\_1 (obligatoriu);\_\_\_;

– număr de exemplare pentru Arhiva Editurii University Press a UMFST Târgu Mureș: \_\_2 (obligatoriu);\_\_\_;

Opţional, dacă autorul doreşte şi este identificată sursa de finanţare, se pot printa şi alte exemplare pentru:

– număr de exemplare pentru schimbul de carte interbibliotecar: \_(opțional);\_\_\_\_;

– număr de exemplare pentru vânzare prin librăria UMFST Târgu Mureș : \_(opțional);\_\_\_\_;

– număr de exemplare pentru vânzarea în alte librării: \_(opțional);\_\_\_\_;

– număr de exemplare rezervate autorului cu titlu gratuit: \_(opțional);\_\_\_\_.

**4. Termene de predare:**

– data predării originalului de către autor: \_\_\_\_\_\_\_\_\_\_\_\_\_\_\_\_\_\_\_\_

– data convenită pentru apariţia şi difuzarea tirajului: \_\_\_\_\_\_\_\_\_\_\_\_\_\_\_\_\_

**5. Remuneraţia autorului**

Preţul de vânzare va fi stabilit de comun acord cu autorul, în conformitate cu procedura prevăzută în Regulamentul de funcţionare al Editurii şi Seviciului Financiar-Contabil al Universităţii de Medicină, Farmacie, Științe și Tehnologie din Târgu Mureș.

Plata dreptului de autor se va face, opţional, conform Contractului de cesiune a drepturilor de autor (**Anexa 05**) prin:

– cotă procentuală din vânzări: \_\_\_\_\_\_\_\_\_\_\_;

– sumă fixă: \_\_\_\_\_\_\_\_\_\_;

– în alte moduri (specificaţi): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Drepturile de autor se vor plăti **numai** în raport cu vânzarea tirajului convenit.

**6. Obligaţiile părţilor contractante**

*a) Obligaţiile titularului dreptului de autor:*

– să predea originalul pe suport electronic la termenul prevăzut în contract;

– să garanteze liniştita exercitare a drepturilor de a reproduce şi difuza cartea/materialul didactic/ştiinţific;

– să-l garanteze pe editor împotriva tulburărilor provenite de la terţi;

– să coopereze cu personalul Editurii în realizarea tirajului convenit şi a exemplarului semnal;

– să achite contravaloarea ISBN (descrierea CIP);

– să acorde editorului dreptul prioritar de publicare în formă electronică a lucrării tipărite de acesta sub formă de volum.

*b) Obligaţiile editorului:*

– să reproducă şi să difuzeze cartea/materialul didactic/ştiinţific la tirajele convenite şi la termenul prevăzut de prezentul contract;

- să respecte forma originală a manuscrisului carţii/materialului didactic/ştiinţific; şi să o reproducă fără nici un fel de modificări, dacă nu a obţinut acordul prealabil scris al autorului;

– să nu cedeze contractul de editare decât cu consimţământul prealabil scris al autorului;

– să înapoieze autorului originalul carţii/materialului didactic/ştiinţific şi orice alte documente primite pentru publicare, dacă nu s-a convenit altfel;

– să predea autorului numărul de exemplare oferite ca titlu gratuit;

– să asigure plata sumelor care i se cuvin autorului în urma reproducerii şi difuzării carţii/materialului didactic/ştiinţific;

– să editeze şi să tipărească cartea/materialul didactic/ştiinţific la standardele calitative cerute de autor;

– să facă demersurile necesare pentru obţinerea ISBN şi descrierea CIP.

**7. Forţa majoră**

Dacă o ediţie pregătită este distrusă total datorită forţei majore înainte de a fi pusă în circulaţie, editorul este îndreptăţit să pregătească o ediţie nouă, iar autorul va avea drept de remuneraţie numai pentru una dintre aceste ediţii.

Dacă o ediţie pregătită este distrusă parţial datorită forţei majore înainte de a fi pusă în circulaţie, editorul este îndreptăţit să reproducă, fără plata remuneraţiei către autor, numai atâtea copii câte au fost distruse.

**8. Alte clauze**

Părţile au convenit ca toate neînţelegerile rezultate din interpretarea, executarea ori încetarea acestuia să fie rezolvate pe cale amiabilă, iar în caz contrar de către instanța de judecată competentă.

Autorul declară pe proprie răspundere că întreaga carte/material didactic/ştiinţific predată spre editare este originală și își asumă întreaga răspundere pentru conţinutul ei.

Autorul se obligă să predea editorului manuscrisul carţii/materialului didactic/ştiinţific, în format electronic, în formă finală cu toate materialele suplimentare (desene, fotografii, anexe), în maxim 14 zile calendaristice de la data semnării prezentului contract.

La cererea sa, autorul va fi consultat de către editor cu privire la prezentarea grafică a carţii/materialului didactic/ştiinţific.

Modificarea prezentului contract se face numai prin act adiţional încheiat între părţile contractante.

Încheiat azi, \_\_\_\_\_\_\_\_\_\_\_\_\_\_\_\_ , în 2 (două) exemplare, căte unul pentru părţile contractante.

**Editura University Press Târgu Mureş, Autorul/Autorii,**

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**